### Beslutning

Anbefales.

### Sagsfremstilling

## Resume og sagens baggrund

Kalundborg Kommune er medlem af [adresse], et partnerskab mellem kommuner og organisationer, der arbejder for at fremme bæredygtigt lystfiskeri i regionen. Fishing [adresse] har sendt en officiel anmodning om en kontingentforhøjelse på 25.000 kr. om året fra 150.000 kr. til 175.000 kr. fra 2025.

## Indstillinger

Direktøren indstiller, at ønsket om kontingentforhøjelse på 25.000 til [adresse] tages op i forbindelse med Kalundborg kommunes budgetforhandlinger for 2025.

## Behandling

Teknik og Miljøudvalget, Økonomiudvalget.

## Sagsfremstilling

*Fishing Zealand*Fishing [adresse] er et projekt, der samler kommuner, lystfiskere, lokale foreninger og erhvervsliv for at styrke lystfiskerturismen i regionen.

De tilbyder en række aktiviteter og services, herunder:

* Udvikling og vedligeholdelse af fiskebestande
* Tilrettelæggelse af fiskepladser og adgangsforhold
* Markedsføring og information til lystfiskere
* Uddannelse og kurser i lystfiskeri
* Støtte til lokale lystfiskeforeninger

*Værdi for Kalundborg Kommune*Fishing [adresse] har i vedlagte bilag beskrevet den værdiskabelse og de fordele Kalundborg får ud af medlemskabet.

*Kontingentforhøjelse*Fishing [adresse] begrunder kontingentforhøjelsen med følgende, se også vedlagte bilag;

*Siden [adresse] opstart har der ikke været nogen regulering af kontingentet på 150.000 kr./år. Ambitionerne om fortsat at ville løfte en række aktiviteter og opgave for medlemskommunerne kræver en styrket økonomi i hovedsagen grundet pris- og lønfremskrivning, men naturligvis også med ønsket at kunne yde en større indsats for de enkelte kommuner.*

*Anbefaling fra Bestyrelsen for Fishing Zealand*Bestyrelsen anmoder om, at medlemskommunerne tager ønsket om kontingentforhøjelse op i forbindelse med kommunernes budgetforhandlinger for 2025.

## Økonomiske konsekvenser

Administrationen bemærker, at der ikke er økonomisk råderum til det anmodede budgetønske i det nuværende budget for aktiviteter under Teknik og Miljøudvalget. Derfor bør budgetønsket behandles i forbindelse med budget 2025.

*Proces for budget 2025:*Forslag til nye aktiviteter uden finansiering, fra fagudvalg eller eksterne parter, sendes til budgetseminaret og inkluderes i budgetmappen. Politiske og eksterne forslag behandles i fagudvalgene og godkendes derefter i økonomiudvalget. Sidste frist for indsendelse er på udvalgenes møder i juni 2024.

 *Økonomistaben bemærkninger er indarbejdet i sagen.*